text: Løkkes overraskelse: Sønderjysk millionær får ministerpost
  02 maj 2018 kl. 09.53
  Erhvervsmanden Tommy Ahlers, der er opvokset i Agerskov, bliver uddannelses- og forskningsminister.
  
  Statsminister Lars Løkke Rasmussen (V) trak en ”kanin” op af hatten, da han for kort tid siden præsenterede sine nye ministre på Amalienborg i København.
  Erhvervsmanden Tommy Ahlers bliver ny uddannelses- og forskningsminister og afløser dermed Søren Pind, der i går meddelte, at han trækker sig.
   - Han er en innovativ og visionær mand, og han giver ny energi til Venstre, siger statsministeren om Tommy Ahlers, der stiller op for Venstre til næste folketingsvalg.
  
  
  